《送黎兰谷游永州》
明代·詹同

舟子开帆日，天风吹雪时。
关河岁将晏，荆楚客何之？水接三苗国，云迷二女祠。
经过逢北雁，应有寄来诗。

作者简介：徽州府婺源人，初名书，字同文。元末以茂才异等举，除郴州学正。陈友谅用为翰林学士承旨。朱元璋下武昌，召为国子博士，赐名同。官至吏部尚书兼学士承旨，与宋濂等修《日历》，为总裁官。书成，致仕。卒谥文敏。有《天衢吟啸集》、《海岳涓埃集》。